2023 9 20
LT
Europos Sąjungos oficialusis leidinys
L 231/207
IV PRIEDAS
JUNGTINĖS AMERIKOS VALSTIJOS Federalinės prekybos komisija VAŠINGTONAS, DC 20580
Pirmininkės tarnyba
2023 m. birželio 9 d.
Didier Reyndersui Už teisingumą atsakingam Komisijos nariui Europos Komisija Rue de la Loi / Wetstraat 200 1049 Briuselis Belgija
Gerbiamas Komisijos nary D. Reyndersai,
Jungtinių Amerikos Valstijų Federalinė prekybos komisija (FPK) mielai naudojasi galimybe aptarti su ES ir JAV duomenų privatumo sistemos (toliau – ES ir JAV DPS) Principais susijusį savo vykdymo užtikrinimo vaidmenį.
FPK jau seniai yra įsipareigojusi užtikrinti vartotojų ir privatumo apsaugą tarpvalstybiniu mastu, taip pat esame įsipareigoję užtikrinti, kad būtų įtvirtinti prekybos sektoriui aktualūs šios sistemos aspektai.
FPK tokį vaidmenį atlieka nuo 2000 m. pagal JAV ir ES saugaus uosto sistemą, o pastaruoju metu – nuo 2016 m. pagal ES ir JAV privatumo skydo sistemą (1).
2020 m. liepos 16 d.
Europos Sąjungos Teisingumo Teismas (ESTT) dėl problemų, nesusijusių su komerciniais principais, kuriuose siekė įtvirtinti FPK, Europos Komisijos sprendimą dėl tinkamumo, kuriuo grindžiama ES ir JAV privatumo skydo sistema, paskelbė negaliojančiu.
Nuo to laiko JAV ir Europos Komisija derėjosi dėl ES ir JAV duomenų privatumo sistemos atsižvelgdamos į tą ESTT sprendimą.
Šiuo raštu patvirtinu FPK įsipareigojimą uoliai užtikrinti, kad būtų laikomasi ES ir JAV DPS principų.
Visų pirma patvirtiname savo įsipareigojimą trijose pagrindinėse srityse: 1) teikti pirmumą perduotiems klausimams ir juos nagrinėti; 2) prašyti priimti nutartis ir jas stebėti; 3) bendradarbiauti su ES duomenų apsaugos institucijomis (DAI) užtikrinant vykdymą.
I.
Įvadas
a.
FPK vykdomas privatumo užtikrinimas ir politinis darbas FPK turi plačius civilinius vykdymo užtikrinimo įgaliojimus skatinti vartotojų apsaugą ir konkurenciją prekybos srityje.
Įgyvendindama vartotojų apsaugos įgaliojimus, FPK užtikrina įvairių teisės aktų vykdymą, kad apsaugotų vartotojų ir jų duomenų privatumą ir užtikrintų jų saugumą.
Pagrindiniu teisės aktu, kurio vykdymą užtikrina FPK, – FPK aktu – (1) Pirmininkės Edithos Ramirez raštas už teisingumą, vartotojų reikalus ir lyčių lygybę atsakingai Europos Komisijos narei Věrai Jourovái, kuriame nurodoma, kaip Federalinė prekybos komisija įgyvendina naująją ES ir JAV privatumo skydo sistemą (2016 m. vasario 29 d.), pateikiamas adresu https://www.ftc.gov/legal-library/browse/cases-proceedings/public-statements/letter-chairwoman-edith-ramirezvera-jourova-commissioner-justice-consumers-gender-equality-european.
FPK anksčiau taip pat buvo įsipareigojusi vykdyti JAV ir ES saugaus uosto programą.
FPK pirmininko Roberto Pitofsky’io raštas Europos Komisijos Vidaus rinkos GD direktoriui Johnui Moggui (2000 m. liepos 14 d.), pateikiamas adresu https://www.federalregister.gov/documents/2000/07/24/00-18489/issuance-of-safe-harborprinciples-and-transmission-to-european-commission.
Šiuo raštu pakeičiami tie ankstesni įsipareigojimai.